CELEX: 32006R1985
Language: bg
Date: 2006-12-22 00:00:00
Title: Регламент (EО) № 1985/2006 на Комисията от 22 декември 2006 година за установяване на подробни правила за изчисляване на помощта, предоставена от държавите-членки на организациите на производители в сектор рибарство и аквакултури (кодифицирана версия)

Важна правна забележка

|

32006R1985

Официален вестник n° L 387 , 29/12/2006 стр. 0013 - 0019 Официален вестник n° L 387 , 29/12/2006 стр. 0014 - 0020 Официален вестник n° L 387 , 29/12/2006 стр. 0015 - 0021

		Регламент (EО) № 1985/2006 на Комисиятаот 22 декември 2006 годиназа установяване на подробни правила за изчисляване на помощта, предоставена от държавите-членки на организациите на производители в сектор рибарство и аквакултури(кодифицирана версия)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (EО) № 2792/1999 на Съвета от 17 декември 1999 г. установяване на подробните правила и условия относно структурната помощ на Общността за сектор рибарство [1], и по-специално член 15, параграф 4 от него,като има предвид, че:(1) Регламент (EО) № 908/2000 на Комисията от 2 май 2000 г. за установяване на подробни правила за изчисляване на помощта, предоставяна от държавите-членки на организации на производители в сектор рибарство и аквакултури [2] беше значително изменен [3]. В интерес на яснотата и рационалността, упоменатия регламент следва да бъде кодифициран.(2) Член 15, параграф 1 от Регламент (EО) № 2792/1999 установява общите условия за отпускане и финансиране на помощ от държавите-членки за организации на производители, признати съгласно член 5 и, когато е уместно, получили специфично признание съгласно член 12 от Регламент (EО) № 104/2000 на Съвета от 17 декември 1999 г. относно общата организация на пазарите на рибни продукти и продукти от аквакултури [4].(3) С цел да се гарантира, че такива помощи се отпускат и финансират при идентични условия, следва да се установят подробни правила за изчисляване стойността на продукцията, продавана от организациите на производители и административните разходи на тези организации, и тези изчисления следва да се направят на базата на потвърждаващи счетоводни документи. Все пак, с оглед трудността на получаване на такива документи в някои случаи, следва да има метод с фиксирана ставка, който да служи като алтернатива.(4) Помощта, за която асоциация от организации на производители може да кандидатства, следва да бъде ограничена до максимална обща сума, като се взема предвид, че всяка от организациите членки може да кандидатства за помощ за учредяване и оперативна помощ.(5) Подробни правила следва да се установят за определянето на разходите във връзка с прилагането на план за подобряване на качеството от организация на производители.(6) Следва да се установят реда и условията за възстановяване на участие на Общността спрямо помощ, предоставена от държавите-членки след 1 януари 2000 г. въз основа на членове 7 и 7б от Регламент (EИО) № 3759/92 на Съвета [5].(7) Мерките, предвидени в настоящия регламент, са в съответствие със становището на Управителния комитет по рибарство и аквакултури,ПРИЕ НАСТОЯЩИЯ РЕГЛАМЕНТ:Член 1Настоящият регламент установява подробни правила за предоставяне на помощи на организации на производители в сектор рибарство и аквакултури съгласно член 15, параграф 1, букви a) и б) от Регламент (EО) № 2792/1999.Член 21. Членове на организациите, чиято продукция не може да бъде вземат предвид за прилагането на член 15, параграф 1, буква a) от Регламент (EО) № 2792/1999 са:а) производители, които са били членове на организацията, когато тя е била призната и които са останали членове през годината, към която се отнася заявлението за помощ;б) производители, които са се присъединили към организацията след като е била призната и, които са били членове за последните девет месеца от годината, към която се отнася заявлението за помощ.2. На асоциация на организациите на производители може да бъде предоставена помощ съгласно член 15, параграф 1, буква a) от Регламент (EО) № 2792/1999, в размер до максимум 180000 EUR.Член 31. С цел да се изчисли помощта, предвидена в член 15, параграф 1, буква a) i) от Регламент (EО) № 2792/1999, стойността на продукцията, продавана от организацията на производители, се установява, на фиксирана ставка за всяка година, чрез умножение за всеки продукт, обхванат от организацията:а) средно претеглената продукция, изразена в 100 kg нето, продавана от членовете през трите календарни години, предшестващи периода, към който се отнася заявлението за помощ,се умножава поб) средно претеглената цена на производител, получена от тези производители през същия период, изчислена за 100 kg нето.2. С цел да се изчисли средната продукция, посочена в параграф 1, буква a), продукцията продавана от членове през всяка от трите упоменати години, се определя:а) на база на наличните потвърждаващи търговски и счетоводни документи,или, ако това не е възможно,б) с помощта на оценка на фиксирана ставка от компетентни органи на държавата-членка, въз основа на параметри, предварително определени в зависимост от видовете включена продукция.3. С цел да се изчисли средната цена, посочена в параграф 1, буква б), средната цена, получена от производители за всяка от трите съответни години, се определя от компетентните служби на държавата-членка:а) на база на наличните потвърждаващи търговски и счетоводни документи,или, ако това не е възможно,б) чрез изчисляване на средната годишна цена за всеки продукт, продавана на основния пазар в областта на дейност на съответната организация на производители.Член 41. Административните разходи по смисъла на член 15, параграф 1, буква a) ii) от Регламент (EО) № 2792/1999 са разходите, действително платени от организацията на производители при нейното учредяване и работа, попадащи в следните графи:а) разходи във връзка с подготвителната работа по учредяване на организацията и изготвянето или изменението на учредителния акт и нейния устав;б) разходи за проверка на съответствието с правилата, посочени в член 5, параграф 1 от Регламент (EО) № 104/2000;в) разходи за персонал (надници и заплати, разходи за обучение, социални осигуровки и командировъчни) и такси за технически услуги и консултации;г) разходи за кореспонденция и телекомуникации;д) разходи за офис оборудване и амортизация или разходи за наем на такова оборудване;е) разходи за средства за транспорт, обслужващи персонала на организацията;ж) наем, или в случая на покупка, такси за лихви, действително платени и други разходи и такси, възникващи от заемането на помещенията, използвани за административна работа на организацията на производители;з) разходи за застраховки, отнасящи се до транспортните средства на персонала и административните сгради и оборудване.2. Организацията на производители разполага с избора за разпределението на разходите, посочени в параграф 1 през годините, за които се предоставя помощта.3. Сумата за административните разходи, както са определени в параграф 1, трябва да бъде определена на база потвърждаващи търговски и счетоводни документи.Член 51. Разходите, посочени в член 15, параграф 1, буква б) от Регламент (EО) № 2792/1999 са разходите, действително платени от организацията на производители за изготвяне и изпълнение на плана за подобряване на качеството, одобрен съгласно член 12 от Регламент (EО) № 104/2000, попадащи в следните графи:а) разходи във връзка с предварителни проучвания, изготвяне и изменение на плана;б) разходи, посочени в член 4, параграф 1, букви в), г) и д) от настоящия регламент;в) разходи за мероприятия за информиране на членове относно технически средства и умения за подобряване на качеството;г) разходи за създаване и изпълнение на система за проверка на съответствието със мерките, приети от организацията за прилагане на плана за подобряване на качеството.2. Организацията на производители разполага с избор за разпределение на разходите, посочени в параграф 1 през годините, за които се предоставя помощта.3. Сумата на административните разходи, както са определени в параграф 1, трябва да бъде определена на база потвърждаващи търговски и счетоводни документи, ясно показващи, че разходите се отнасят до изпълнението на плана.Член 6В случая на помощ, за която е взето решение от държавите-членки след 1 януари 2000 г. на база на членове 7 и 7б от Регламент (EИО) № 3759/92, възстановяването се извършва в контекста на програмирането на структурните фондове за съответната държава-членка за периода 2000—2006 г.Член 7Регламент (EО) № 908/2000 се отменя.Позоваванията на отменения регламент се считат за позовавания на настоящия регламент и се четат съобразно таблицата на съответствието в приложение II.Член 8Настоящият регламент влиза в сила на двадесетия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 22 декември 2006 година.За КомисиятаПредседателJosé Manuel Barroso[1] ОВ L 337, 30.12.1999 г., стр. 10. Регламент, последно изменен с Регламент (EО) № 485/2005 (ОВ L 81, 30.3.2005 г., стр. 1).[2] ОВ L 105, 3.5.2000 г., стр. 15. Регламент, изменен с Регламент (EО) № 2438/2000 (ОВ L 280, 4.11.2000 г., стр. 37).[3] Виж приложение I.[4] ОВ L 17, 21.1.2000 г., стр. 22. Регламент, последно изменен с Регламент (EО) № 1759/2006 (ОВ L 335, 1.12.2006 г., стр. 3).[5] ОВ L 388, 31.12.1992 г., стр. 1. Регламент, отменен с Регламент (EО) № 104/2000.--------------------------------------------------ПРИЛОЖЕНИЕ IОтмененият регламент и неговите последователни измененияРегламент (EО) № 908/2000 на Комисията | (ОВ L 105, 3.5.2000 г., стр. 15) |Регламент (EО) № 2438/2000 на Комисията | (ОВ L 280, 4.11.2000 г., стр. 37) |--------------------------------------------------ПРИЛОЖЕНИЕ IIТАБЛИЦА НА СЪОТВЕТСТВИEТОРегламент (EО) № 908/2000 | Настоящият регламент |Член 1 | Член 1 |Член 2 | Член 2 |Член 3 | Член 3 |Член 4 | Член 4 |Член 5 | Член 5 |Член 6, първа алинея | — |Член 6, втора алинея | — |Член 6, трета линея | Член 6 |— | Член 7 |Член 7 | Член 8 |— | Приложение I |— | Приложение II |--------------------------------------------------